En 35-årig mand fra Aalborg er idømt 30 dages ubetinget fængsel, efter han har stjålet værdier for flere tusinde kroner.

De kendte Kay Bojesen aber er eftertragtede blandt danskere, der snart har fødselsdag eller på anden måde har noget at fejre. Men hvad de færreste er klar over, er, at aberne også er eftertragtede som tyvekoster på grund af deres høje værdi. En 35-årig mand fra Aalborg er i hvert fald blevet idømt 30 dages ubetinget fængsel, efter han var Retten i Aalborg mandag eftermiddag, for blandt andet at have havde stjålet i alt 9 træaber af mærket Kay Bojesen fra to adresser i Aalborg. Det oplyser anklager Lotte Nielsen. Udover aberne blev manden dømt for at have stjålet fem parfumer, to par solbriller, en jakke, en mobiltelefon og en tegnebog indeholdende et ukendt kontantbeløb. I alt løber værdien af det stjålne op over 13.000 kroner. - Vi kom ikke så meget ind på, hvad årsagen til tyverierne var. Manden var i en periode ude i et alkoholmisbrug, og han har måske skullet bruge penge til at købe alkohol, siger Lotte Nielsen. Manden modtog dommen.